SIRUPI

-su tekući pripravci lijekova u obliku otopina ili suspenzija, namijenjeni za unutarnju primjenu. Sadrže saharozu otopljenu u vodi, voćnim sokovima ili iscrpinama droga, a mogu sadržavati i različita druga ljekovita sredstva.

Podjela sirupa:

1. Sirupi koji uz šećernu komponentu sadrže iscrpine, npr. aromatičnih droga pa služe kao korigensi (Citri sirupus, Aurantii sirupus) ili iscrpine iz droga sa sluzima (Althaeae sirupus), saponinima, eteričnim uljima pa služe kao lijekovi
2. Sirupi koji uz šećernu komponentu sadrže čiste kemijske dodatke koji su otopljeni ili suspendirani
3. Sirupi koji sadrže i iscrpine droga i čiste kemijske tvari (Thymi sirupus compositus)
4. Sirupi kao suhi koncentarti koji se otapaju ili miješaju s vodom (sirupi s antibioticima koji se razrjeđuju s vodom neposredno prije upotrebe).

Karakteristike sirupa:

Sirupi sadrže najmanje 50 – 60 % saharoze. Ovako visoka koncentracija šećera djeluje kao konzervans jer dehidriranjem osmotski veže stanični sok mikroorganizama i tako sprječava njihovo razvijanje. Pri nižim koncentracijama saharoze preporuča se dodatak konzervansa.

Sirupi se koriste kao vrlo pogodan oblik za oralnu primjenu čitavog niza ljekovitih tvari najrazličitijeg djelovanja. Sirupi su odlični korigensi okusa. Naročito su pogodni u dječjoj terapiji